План мерапрыемстваў, які ахоплівае перыяд да 2020 года, вызначае дзейнасць і меры, за рэалізацыю якіх адказваюць 16 рэспубліканскіх органаў дзяржаўнага кіравання, а таксама абласныя і мясцовыя органы ўлады. Да такіх мер, у прыватнасці, адносяцца пашырэнне ўдзелу грамадскасці ў прыняцці рашэнняў па пытаннях навакольнага асяроддзя, фарміраванне нацыянальнай экалагічнай сеткі, аптымізацыя інфраструктуры абыходжання з адходамі. Многія мерапрыемствы выходзяць далёка за рамкі прыродаахоўнай галіны і адносяцца да мер, неабходных у энергетыцы, транспартным сектары, лясной гаспадарцы, турыстычнай галіне, жыллёва-камунальнай гаспадарцы і ахове здароўя, для забеспячэння ўстойлівага кіравання прыроднымі рэсурсамі, аховы навакольнага асяроддзя і здароўя насельніцтва.